ค่าไต1.5 ถือว่าสูงในระดับที่เป็นปัญหาหรือไม่ สาเหตุที่สูงเนื่องจากอะไรได้บ้าง ค่าไตสูงสามารถทำ ct scanได้หรือไม่ครับ ขอบครับ
สวัสดีค่ะ ค่าไตที่สูงขึ้นกว่าค่าปกตินั้น อาจจะเกิดจากความเสื่อมของการทำงานของไต โดยความเสื่อมของไตมีทั้งหมด 5 ระดับ โดยจะแยกจากค่าการทำงานของไต ที่เรียกว่า egfr ส่วนค่า 1.5 ที่ให้มาน่าจะเป็นค่าของเสียที่ขับจากไตหรือที่เรียกว่า creatinine ซึ่งปกติไม่ควรเกินประมาณ 1 หากเกินจากนี้จะถือว่าไตเริ่มมีอาการเสื่อมแล้ว ส่วนจะเสื่อมมากน้อยแค่ไหนจะต้องดูค่าการทำงานของไตหรือ egfr ดังที่กล่าวไปร่วมด้วย สาเหตุหลักๆมักเกิดจาก ความดันโลหิตสูง เบาหวาน ผลข้างเคียงจากยาเช่นยาแก้ปวด ยาแก้อักเสบ การติดเชื้อแบคทีเรีย ปัญหาเกี่ยวกับระบบทางเดินปัสสาวะ เช่น ลิ่มเลือดอุดตันในทางเดินปัสสาวะ ต่อมลูกหมากโตในเพศชาย นิ่วในไต เป็นต้นการทำเอ็กซเรย์คอมพิวเตอร์หรือ ct scan ดังกล่าวมานั้น จะมีทั้งแบบที่ต้องฉีดหรือไม่ฉีดสารทึบรังสี ขึ้นกับว่าแพทย์ต้องการจะดูอะไร ที่ตำแหน่งใด หากจะต้องฉีดสารทึบรังสี และค่าไตเสื่อมถึงระดับหนึ่งนั้น แพทย์อาจมีการให้น้ำเกลือทางหลอดเลือดก่อนและหลังทำ เพื่อลดความเสียหายที่จะเกิดจากไต ดังนั้นหากมีข้อบ่งชี้ว่าต้องทำ ct scan จริงๆก็สามารถทำได้ ไม่ใช่ข้อห้าม เพียงแต่ต้องมีการป้องกันและเฝ้าระวังค่ะ